**Nostalgie**

*David Daniel Adam*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viața întoarce foaia înainte,

Deși n-am prins tot jocul de copil,

Pe tânărul ce-am fost, nu-l mai țin minte

Nici n-am avut, cât aș fi vrut, iubiri.

Viața întoarce foaia înainte

Și tare aș întoarce-o înapoi

Tânăr să fiu, să mă fixez în minte

Și să sărut cu patos buze moi.

Viața întoarce foaia înainte,

Nu mai citesc, pe ochi e-un văl de ceață

Aș vrea să dorm și să visez cuvinte

Și foaia să se-ntoarcă-n altă viață!